Document ID: 31992R0338

31992R0338
L 036/16
SLUŽBENI LIST EUROPSKE UNIJE
12.02.1992.
UREDBA KOMISIJE (EEZ) br. 338/92
od 12. veljače 1992.
o utvrđivanju detaljnih pravila za primjenu Uredbe Vijeća (EEZ) br. 3763/91 u pogledu kvote Zajednice za uvoz 8 000 tona pšeničnih posija obuhvaćenih oznakom KN 2302 30 i podrijetlom iz zemalja AKP-a u francuski departman Réunion
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 3763/91 od 16. prosinca 1991. o uvođenju posebnih mjera s obzirom na određene poljoprivredne proizvode u korist francuskih prekomorskih departmana (1), a posebno njezin članak 3. stavak 5.,
budući da je člankom 3. stavkom 4. Uredbe (EEZ) br. 3763/91 utvrđeno da se, u granicama godišnje količine od 8 000 tona, na uvoz pšeničnih posija obuhvaćenih oznakom KN 2303 30 iz zemalja AKP-a u francuski prekomorski departman Réunion ne primjenjuje uvozna pristojba;
budući da je u prvom redu potrebno utvrditi detaljna pravila za upravljanje tom kvotom; budući da je, u tom kontekstu, potrebno propisati izdavanje uvoznih dozvola nakon razdoblja kontrole te, prema potrebi, odrediti jedinstven koeficijent snižavanja zatraženih količina; budući da je, nadalje, potrebno propisati, u interesu gospodarskih subjekata, mogućnost povlačenja zahtjeva za dozvolu nakon određivanja koeficijenta snižavanja;
budući da je, radi lakšeg upravljanja kvotom, potrebno propisati da Francuska donosi odluke o primjeni jedinstvenog koeficijenta snižavanja zatraženih količina; budući da je zbog takvoga prijenosa ovlasti potrebno redovito obavješćivati Komisiju o odlukama donesenim s tim ciljem;
budući da su mjere propisane ovom Uredbom u skladu s mišljenjem Upravljačkog odbora za žitarice,
DONIJELA JE OVU ODLUKU:
Članak 1.
Ovom se Uredbom utvrđuju detaljna pravila za primjenu godišnje kvote Zajednice za uvoz, koji je izuzet od pristojbe, 8 000 tona pšeničnih posija obuhvaćenih oznakom KN 2302 30 iz zemalja AKP-a u francuski departman Réunion u skladu s člankom 3. stavkom 4. Uredbe Vijeća (EEZ) br. 3763/91.
Članak 2.
1. Zahtjevi za uvozne dozvole iz kvote iz članka 1. podnose se nadležnom tijelu u Francuskoj koje je imenovano u tu svrhu svakog ponedjeljka do 13.00 sati po briselskom vremenu te, ako je taj dan neradni dan, svakoga prvog radnog dana nakon njega.
2. Zahtjevima za uvozne dozvole ne smiju biti obuhvaćene količine veće od raspoložive količine kvote.
3. Ako zahtjevi za uvozne dozvole prekoračuju raspoložive količine, država članica određuje jedinstven koeficijent za smanjene zatraženih količina najkasnije tri radna dana nakon dana podnošenja zahtjeva. U tom slučaju zahtjevi za dozvole mogu se povući na temelju pisanog zahtjeva u roku od jednog radnog dana od datuma određivanja koeficijenta snižavanja.
4. Dozvole se izdaju najkasnije petog radnog dana od dana podnošenja zahtjeva.
5. Neovisno o članku 8. stavku 4. Uredbe Komisije (EEZ) br. 3719/88 (2), uvezena količina ne može biti veća od količine navedene u rubrikama 17. i 18. uvozne dozvole. U tu se svrhu u rubriku 19. navedene dozvole unosi vrijednost 0.
6. Pod naslov „Napomene” u zahtjevu za uvoznu dozvolu te u rubriku 24. uvozne dozvole unosi se „Pristojba se ne primjenjuje (kvota za Réunion) - Uredba (EEZ) br. 338/92”.
7. Dozvole predstavljaju obvezu uvoza iz zemalja AKP-a. U zahtjevima za dozvolu i u dozvolama u polju 8. navodi se zemlja AKP-a koja je zemlja podrijetla.
8. Uvozne dozvole vrijede 45 dana od datuma izdavanja. Stopa osiguranja u vezi s dozvolama iznosi 16 ECU-a po toni.
9. Francuska obavješćuje Komisiju o odlukama koje donese za provedbu odredaba ovog članka teleksom ili telefaksom svakoga petka do 13.00 sati po briselskom vremenu. Te se informacije prenose odvojeno od informacija u vezi s drugim zahtjevima za uvozne dozvole u sektoru žitarica.
Članak 3.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. veljače 1992.

Labels: 3
18
17